section_heading: Stanište
paragraph_text: Gnijezdi se u potkapinama, liticama, u ulazima u špilje, na zgradama, a ponekad i uz more. Za razmnožavanje odabire toplu i suhu kontinentalnu klimu, no zbog gniježđenja u planinskim regijama i na liticama hridna lastavica često se izlaže oštrim promjenama temperature. Ova vrsta izbjegava vjetrovita, zasjenjena i snježna staništa. Također, za razliku od lastavice, izbjegava dijeljenje staništa s čovjekom.